/* COM/2010/0566 galīgā redakcija */ Ieteikums PADOMES LĒMUMS, Ar ko izraugās Eiropas Kultūras galvaspilsētu 20015. gadam Beļģijā





[pic] | EIROPAS KOMISIJA | Briselē, 18.10.2010 COM(2010) 566 galīgā redakcija Ieteikums PADOMES LĒMUMS, Ar ko izraugās Eiropas Kultūras galvaspilsētu 20015. gadam Beļģijā PASKAIDROJUMA RAKSTS Eiropas Parlamenta un Padomes 2006. gada 24. oktobra Lēmumā 1622/2006/EK, ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam[1], ir paredzēta kārtība, kādā izrauga Eiropas Kultūras galvaspilsētas. Saskaņā ar šā lēmuma 2. pantu ar 2009. gadu divu dalībvalstu divas pilsētas izraudzīs par Eiropas Kultūras galvaspilsētām, ievērojot hronoloģisko secību, kas paredzēta minētā lēmuma pielikumā. Beļģija un Čehija ir pilnvarotas vadīt šo pasākumu 2015. gadā. Ar 2015. gadu Eiropas Kultūras galvaspilsētu izvirza, ievērojot šādu procedūru. Katra attiecīgā dalībvalsts publicē uzaicinājumu iesniegt pieteikumus ne vēlāk kā sešus gadus pirms minētā pasākuma. Atlases žūrijā ir 13 neatkarīgi eksperti kultūras jomā, un tā pulcējas uz priekšatlases sanāksmi ne vēlāk kā piecus gadus pirms pasākuma. Tā izvērtē saņemtos pieteikumus, izmantojot Lēmuma 1622/2006/EK 4. pantā noteiktos kritērijus, un vienojas par to kandidātpilsētu sarakstu, kuru kandidatūras jāizskata sīkāk pēc pieteikuma papildināšanas. Deviņus mēnešu pēc priekšatlases sanāksmes katra attiecīgā dalībvalsts sasauc atlases žūrijas sanāksmi, lai veiktu galīgo atlasi. Pēc priekšatlasi izturējušo pilsētu pamatīgas izvērtēšanas, pamatojoties uz pasākumam noteiktajiem kritērijiem, žūrija sniedz ieteikumu par vienu pilsētu no katras iesaistītās dalībvalsts. Balstoties uz minētajiem ieteikumiem, abas dalībvalstis katra izvirza vienu pilsētu par Eiropas Kultūras galvaspilsētu un dara to zināmu Eiropas Parlamentam, Padomei, Komisijai un Reģionu komitejai ne vēlāk kā četrus gadus pirms plānotā notikuma sākuma. Eiropas Parlaments var sniegt Komisijai atzinumu ne vēlāk kā trīs mēnešus pēc informācijas saņemšanas par izvirzītajām pilsētām. Padome, rīkojoties saskaņā ar Komisijas ieteikumu, oficiāli izrauga attiecīgās pilsētas par tā gada Kultūras galvaspilsētām, kuram tās izvirzītas. Tika saņemts Monsas pilsētas pieteikums Eiropas Kultūras galvaspilsētai. Neviena cita pilsēta Beļģijā nepieteicās. Atlases procedūras beigās žūrija secināja, ka pilsētas pieteikums atbilst izvirzītājiem pasākuma mērķiem un Lēmuma 1622/2006/EK 4. pantā noteiktajiem kritērijiem, kā arī tas uzrāda pasākumam nepieciešamo augsto kvalitāti. Tādēļ žūrija 2010. gada februāra ziņojumā ieteica Monsu par pilsētu, kura uzņems šo pasākumu 2015. gadā Beļģijā. Beļģija līdz 2009. gada beigām paziņoja par šo ieteikumu Eiropas Parlamentam, Padomei, Komisijai un Reģionu komitejai. Eiropas Parlaments 2010. gada jūlija sākumā sniedza Komisijai labvēlīgu atzinumu. Čehijā atlases process vēl norit un tiks pabeigts 2011. gada sākumā. Tādēļ Komisija saskaņā ar Lēmuma Nr. 1622/2006/EK 9. panta 3. punktu iesniedz Padomei pievienoto ieteikumu oficiāli izraudzīties Monsu par Eiropas Kultūras galvaspilsētu 2015. gadam Beļģijā. Ieteikums PADOMES LĒMUMS Ar ko izraugās Eiropas Kultūras galvaspilsētu 20015. gadam Beļģijā EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2006. gada 24. oktobra Lēmumu Nr. 1622/2006/EK, ar ko nosaka Kopienas rīcību pasākumam "Eiropas Kultūras galvaspilsēta" no 2007. līdz 2019. gadam[2], un jo īpaši tā 9. panta 3. punktu, ņemot vērā Eiropas Komisijas ieteikumu, ņemot vērā atlases žūrijas 2010. gada februāra ziņojumus par Eiropas Kultūras galvaspilsētas atlases procesu Beļģijā, tā kā: ņemot vērā, ka Lēmuma Nr. 1622/2006/EK 4. pantā minētie kritēriji ir pilnībā izpildīti, IR PIEŅĒMUSI ŠO LĒMUMU. 1. pants Monsa ir izraudzīta par "Eiropas Kultūras galvaspilsētu 2015. gadam" Beļģijā. 2. pants Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī . (…), […] Padomes vārdā ― priekšsēdētājs [1] OV L 304, 3.11.2006., 1. lpp. [2] OV L 304, 3.11.2006., 1. lpp.